**Overskrift:**

Bever – På bærtur

**Beskrivelse:**

Finn et område med blåbær, ville bringebær, bjørnebær eller andre bær og gå på bærtur! Smak på og lær navn på de ulike bærene dere finner. Bær på strå. Lag rørt syltetøy eller bær med vanlijesaus.

Studer en maurtue!

**Åpning:**

Flaggsang med utrulling, velkommen og opprop

Vi gjentar beverropet:

Ledere: «Hvem er vi og hva vil vi?»  
Bevere: «Vi er bevere og vi vil, være venner og hjelpe til!»

I dag skal vi dra på bærtur!

**Hovedaktivitet:**

1. Vi plukker ulike bær og lærer navnene på dem. Kjenner du igjen bladene og uten å se på bærene? Smak på alle. Vet dere at vi kan bruke bladene også, til te blant annet?
2. Prøv å samle bær på et strå
3. Viss lederne har med bærplukkere og dere finner blåbær så kan alle få prøve å plukke med en.
4. Plukk bær oppi en kopp eller en boks. Mos bærene litt med en gaffel og spis med vaniljesaus på.
5. Samle alle med 3 klapp (Hver gang de hører 3 klapp så samles alle i ring – la det gå litt sport i det og se hvor raskt de klarer å samle seg)
6. Lek: Lag en liten bærløype med 3 poster:

-Legg ut et tørkle eller håndkle og legg ut ulike blader/ en liten stilk av en bærbusk (uten bær) og la speiderne legge riktig bær på riktig blad.

-Smaksprøve: Ha bind for øynene og smak ulike bær. Gjett riktig navn på de forskjellige.

- Motsatt som første post: Legg utover de ulike bærene dere fant og la speiderne legge riktig stilk og blad på riktig bær. (her kan en ha bilder i bakhånd dersom dere ikke finner mange typer bær)

1. Finner dere noe som ikke hører hjemme i naturen? Plukk gjerne søppel med hjem.
2. Studer en maurtue om dere finner en. Viktig å la maurene få arbeide i fred!

**Avslutning:**

1. Samle alle ved 3 klapp
2. Gjenta beverropet!
3. Flaggsang med innrulling av flagget
4. Takk for i dag til .... gjenta alle navn
5. Speiderbønn
6. Alltid beredt

**Dette må møteleder huske å ta med/ordne:**

1. Finne et egnet område med en eller flere bærtyper i forkant
2. Flagg og flaggsang
3. Navneliste
4. Oppslagsbok, plantebok eller app med ulike typer ville bær
5. Bærplukker viss du har (kjekt for speiderne å se og prøve en)
6. Bokser til bær
7. Gafler, skeier og ekstra kopper
8. Vaniljesaus
9. Litt faktaopplysninger om mauren og maurtua

**Speiderne tar med:**

1. Sitteunderlag
2. Speiderskjerf viss de har
3. Vannflaske
4. Ekstra genser
5. En pose til søppel eller andre ting de finner